text: Se video: Slæbebåd trukket ned af sejlskib i Esbjerg
  04 august 2014 kl. 16.46
  Tusindevis af tilskuere ved Tall Ships Races på havnen i Esbjerg blev kort før kl. 18 forskrækkede øjenvidner til at en af havnens slæbebåde blev trukket ned af det russiske sejlskib Kruzenshtern, der er et af verdens største.
  Kruzenshtern er verdens største sejlskib med fire master og så højt som et højhus. Pludselig kæntrede slæbebåden og gik til bunds. Det skete kl. 17,40 og i følge vagtchefen hos Syd- og Sønderjyllands Politi er der endnu ingen forklaring. De tre ombord på slæbebåden blev alle reddet i land.
  - Det sker i forbindelse med, at båden skal slæbe det russiske skib ud. Vi ved endnu ikke hvorfor, men af eller anden grund kæntrer båden, fortæller vagtchefen ved Syd- og Sønderjyllands Politi til TV SYD.
  
  